Ministru kabineta rīkojuma projekta **„** **Par valsts nekustamā īpašuma Kristapa ielā 30, Rīgā pārņemšanu Veselības ministrijas valdījumā”** sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta sestajai daļai valstij piederošā vai piekrītošā zeme, kas nav minēta šā panta otrajā līdz 4.1 daļā, zemesgrāmatā ierakstāma uz valsts vārda Finanšu ministrijas personā, ja Ministru kabinets nav noteicis citādi.Ievērojot minēto, Finanšu ministrijas personā valstij piederošu vai piekrītošu zemi var ierakstīt zemesgrāmatā arī bez Ministru kabineta rīkojuma, bet, ja zeme (nekustamais īpašums) ierakstāma citas ministrijas personā, par to jālemj Ministru kabinetam.”Ministru kabineta 2015.gada 16.februāra rīkojuma Nr.78 “Par Valdības rīcības plānu Deklarācijas par Laimdotas Straujumas vadītā Ministru kabineta iecerēto darbību īstenošanai” pielikumā (deklarācijas sadaļa un rīcības joma “Sociālās un ienākumu nevienlīdzības mazināšana, veselība” 99.uzdevums) noteiktais: īstenot veselības veicināšanas pasākumus prioritāro veselības jomu ietvaros. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Zemkopības ministrija ar 06.11.2015. vēstuli Nr. 4.1-2\_08vx\_101\_15\_314 saņēma akciju sabiedrības “Latvijas valsts meži” (turpmāk – AS ”LVM”) 2015.gada 7.jūlija valdes lēmuma Nr.158 (protokols Nr.21, 13.punkts) izrakstu un 2015.gada 14.jūlija lēmuma Nr.160 (protokols Nr.22, 2.punkts) apliecinātu kopiju, un AS “LVM” akcionāru sapulces 2015.gada 26.maija protokola Nr.2/2015 (ar turpinājumu 2015.gada 10.jūnijā un 2015.gada 8.jūlijā) izrakstus, kas satur arī lēmumu un noteikumus par AS “LVM” pamatkapitāla palielināšanu, saistībā ar akciju dzēšanu paredzot nekustamā īpašuma Kristapa ielā 30, Rīgā atsavināšanu Zemkopības ministrijai.Atbilstoši likuma ”Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta sestajai daļai valstij piederošā vai piekrītošā zeme, kas nav minēta šā panta otrajā līdz 4.1 daļā, zemesgrāmatā ierakstāma uz valsts vārda Finanšu ministrijas personā, ja Ministru kabinets nav noteicis citādi.Nekustamais īpašums Kristapa ielā 30, Rīgā ierakstīts Rīgas pilsētas Vidzemes priekšpilsētas tiesas zemesgrāmatu nodalījumā Nr.16079 uz AS “LVM” vārda.Ministru kabineta 1998.gada 16.decembra rīkojuma Nr.601 “Par nekustamā īpašuma Rīgā, Kristapa ielā 30 saglabāšanu valsts īpašumā” 2.punkts noteica Valsts meža dienestam nekustamo īpašumu ierakstīt zemesgrāmatā uz valsts vārda Valsts meža dienesta personā. Minētais Ministru kabineta rīkojums liecina, ka nekustamais īpašums ir piederējis valstij un ierakstīts zemesgrāmatā atbilstoši likuma ”Par valsts un pašvaldību zemes īpašuma tiesībām un to nostiprināšanu zemesgrāmatās” 2.panta pirmās daļas noteikumiem, kas paredz, ka zemes reformas laikā uz valsts vārda zemesgrāmatās ierakstāma zeme, kura 1940.gada 21.jūlijā piederēja valstij.Ministru kabineta 2000.gada 29.marta rīkojuma Nr.144 “Par nekustamā īpašuma objektu nodošanu valsts akciju sabiedrības "Latvijas valsts meži" īpašumā” 1.punkts noteica, ka uz valsts vārda Valsts meža dienesta personā zemesgrāmatā ierakstītie nekustamie īpašumi, tostarp nekustamais īpašums Kristapa ielā 30, Rīgā saskaņā ar likumu "Par akciju sabiedrībām" ieguldāms valsts akciju sabiedrībā "Latvijas valsts meži". Saskaņā ar šā rīkojuma 3.punktu Ministru kabineta 1998.gada 16.decembra rīkojums Nr.601 atzīts par spēku zaudējušu.Atbilstoši AS “LVM” akcionāru lēmumam nekustamais īpašums Kristapa ielā 30, Rīgā tās darbības nodrošināšanai nav nepieciešams, un tas ietver nekustamā īpašuma Kristapa ielā 30, Rīgā atsavināšanu Zemkopības ministrijai.Saskaņā ar Civillikuma 993.pantu nekustamā īpašuma nodošana vien vēl nenodibina nekustamā īpašuma ieguvējam īpašuma tiesību, nekustamā īpašuma ieguvējs to iegūst tikai ar iegūšanas tiesiskā pamata un par to izgatavotā akta ierakstīšanu zemesgrāmatā.Atbilstoši likuma ”Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta sestās daļas noteikumiem valstij piederošā zeme zemesgrāmatā ierakstāma uz valsts vārda Finanšu ministrijas personā, un citādi var lemt tikai Ministru kabinets.Ievērojot minēto, ir nepieciešams Ministru kabineta lēmums par nekustamā īpašuma ierakstīšanu zemesgrāmatā Zemkopības ministrijas personā.Veselības ministrija 2015.gada 9.novembra vēstulē Nr.01-13/4376 lūdz Zemkopības ministriju nekustamo īpašumu Kristapa ielā 30, Rīgā nodot Veselības ministrijas valdījumā, lai nodrošinātu Veselības ministrijas funkciju un uzdevumu īstenošanu ar Rīgas Stradiņa universitātes starpniecību. Atbilstoši Ministru kabineta 2004.gada 13.aprīļa noteikumiem Nr.286 „Veselības ministrijas nolikums” Veselības ministrijas funkcijas ir izstrādāt veselības politiku un organizēt un koordinēt veselības politikas īstenošanu. Minēto funkciju nodrošināšanai veselības aprūpes jomā Veselības ministrija koordinē no valsts budžeta finansēto rezidentu apmācību, plāno un organizē ārstniecības personu tālākizglītību un veicina ārstniecības personu tālākizglītības procesa attīstību un kvalitātes nodrošināšanu un novērtēšanu.Tā kā Zemkopības ministrijai un tās padotības iestādēm nekustamais īpašums Kristapa ielā 30, Rīgā funkciju veikšanai nav nepieciešams, ņemot vērā Veselības ministrijas lūgumu (2015.gada 9.novembra vēstule Nr.01-13/4376), ir nepieciešams Ministru kabineta lēmums par nekustamā īpašuma nodošanu Veselības ministrijas valdījumā ar tā ierakstīšanu zemesgrāmatā uz valsts vārda Veselības ministrijas personā.Ievērojot minēto, Zemkopības ministrija ir sagatavojusi Ministru kabineta rīkojuma projektu par AS “LVM” piederošā nekustamā īpašuma Kristapa ielā 30, Rīgā pārņemšanu valsts īpašumā un ierakstīšanu zemesgrāmatā uz valsts vārda Zemkopības ministrijas personā un nodošanu Veselības ministrijas valdījumā, to ierakstot zemesgrāmatā uz valsts vārda Veselības ministrijas personā.Nekustamais īpašums Kristapa ielā 30, Rīgā (nekustamā īpašuma kadastra Nr.0100 060 0288) sastāv no zemes vienības 1056 m² platībā (zemes vienības kadastra apzīmējums 0100 060 0288) un būves 2251 m² platībā (būves kadastra apzīmējums 0100 060 0288 001), un zemes vienības 252 m² platībā (zemes vienības kadastra apzīmējumu 0100 060 0272) (turpmāk – nekustamais īpašums Kristapa ielā 30, Rīgā).Saistībā ar nekustamo īpašumu Rīgā, Kristapa ielā 30 AS “LVM” ir noslēgti šādi nomas līgumi:ar sabiedrību ar ierobežotu atbildību „Latvijas Mobilais Telefons” – par nekustamā īpašuma Rīgā, Kristapa ielā 30, kadastra Nr.0100 060 0288, sastāvā ietilpstošās administratīvās ēkas jumta nenorobežotu daļu tādā apjomā, kāds nepieciešams aparatūras un antenu-fīderu sistēmas uzstādīšanai un ekspluatācijai. Līgums noslēgts līdz 2019.gada 26.maijam. Atbilstoši līguma noteikumiem, ja paredzama nomas priekšmeta valdītāja vai lietotāja maiņa un jaunais valdītājs vai lietotājs nepiekrīt nomas līguma noteikumiem, līgums var tikt izbeigts pirms līguma termiņa beigām;2) ar Rīgas pilsētas pašvaldību (Rīgas domes Īpašuma departamentu). No tās AS “LVM” nomā zemi Kristapa ielā, Rīgā (kadastra apzīmējums 0100 060 0287) 154 m² platībā un Kristapa ielā, Rīgā (zemes vienības daļas kadastra apzīmējums 0100 060 0274 8001) 36 m² platībā administratīvās ēkas Kristapa ielā 30, Rīgā uzturēšanai un apsaimniekošanai. Līgums noslēgts 2015.gada februārī un ir spēkā līdz Kristapa ielas pārbūves vai inženierkomunikāciju ierīkošanai, bet ne ilgāk kā piecus gadus. Atbilstoši zemes nomas līguma noteikumiem, ja līguma darbības laikā AS “LVM” zaudē nekustamo īpašumu Kristapa ielā 30, Rīgā (kadastra Nr.0100 060 0288) un Kristapa ielā, Rīgā (kadastra Nr.0100 060 0282) īpašuma tiesības un visas līgumā noteiktās Nomnieka tiesības un pienākumus var pārņemt minēto nekustamo īpašumu ieguvējs/lietotājs.Par komunālo pakalpojumu saņemšanu nekustamajam īpašumam Kristapa ielā 30, Rīgā AS “LVM” ir noslēgti līgumi ar šādiem pakalpojuma sniedzējiem:ar Rīgas pilsētas pašvaldības uzņēmumu “Rīgas ūdens” (līgums Nr.35795 “Par pilsētas komunālā ūdensvada un kanalizācijas lietošanu”, spēkā no 2000.gada 21.februāra, un papildu vienošanās “Izmaiņas līgumā Nr.0003471” par līguma darbības termiņu);ar akciju sabiedrību “Latvenergo” (2000.gada 25.janvāra līgums Nr.231-U395) par elektroenerģijas piegādi.AS “LVM” turpinās pārvaldīt un apsaimniekot nekustamo īpašumu Kristapa ielā 30, Rīgā, tostarp pārvaldīt minētos līgumus, līdz stāsies spēkā Ministru kabineta rīkojums.Pēc Ministru kabineta rīkojuma spēkā stāšanās Zemkopības ministrija un AS “LVM” parakstīs nodošanas un pieņemšanas aktu par nekustamā īpašuma Kristapa ielā 30, Rīgā pārņemšanu Zemkopības ministrijas valdījumā.Pēc nekustamā īpašuma Kristapa ielā 30, Rīgā nodošanas Zemkopības ministrijai AS “LVM” nodrošinās darbības, kas saistītas ar nekustamā īpašuma pārreģistrāciju zemesgrāmatā uz valsts vārda Zemkopības ministrijas personā.Saskaņā ar Zemkopības ministriju un AS “LVM” 2012.gada 18.maijā noslēgto valsts nekustamā īpašuma pārvaldīšanas līgumu, lai nodrošinātu nekustamā īpašuma Kristapa ielā 30, Rīgā pārvaldīšanas un apsaimniekošanas nepārtrauktību, nekustamais īpašums ar nodošanas un pieņemšanas aktu tiks nodots AS “LVM” pārvaldīšanā līdz brīdim, kamēr nekustamo īpašumu no Zemkopības ministrijas pārņems valdījumā Veselības ministrija ar turpmāko ierakstīšanu uz valsts vārda Veselības ministrijas personā. |
| 3. | Projekta izstrādē iesaistītās institūcijas | Zemkopības ministrija, Veselības ministrija un AS „LVM” |
| 4. | Cita informācija | Nav. |

*II, III, IV, V un VI sadaļa – projekts šo jomu neskar.*

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Rīkojuma projekta izpildi nodrošinās Zemkopības ministrija , AS “Latvijas valsts meži” un Veselības ministrija. |
| 2. | Projekta izpildes ietekme uz pārvaldes funkcijām un institucionālo struktūru.    Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministrs J.Dūklavs

02.12.2015. 14:00

1293

R.Punka 67027377

Rita.Punka@zm.gov.lv